open-index/open-wikipedia-markdown huggingface dataset:
Δαίμων (πληροφορική)

**Δαίμων** (ή δαίμονας) στην πληροφορική είναι ένα είδος προγράμματος υπολογιστή που εκτελεί διάφορες λειτουργίες στο παρασκήνιο, χωρίς ενεργή συμμετοχή του χρήστη. Συνήθως, τα ονόματα διεργασιών ενός δαίμονα τελειώνουν με το γράμμα **<tt>d</tt>** για διευκρίνιση ότι η διεργασία είναι στην πραγματικότητα ένας δαίμων, και για διαφοροποίηση μεταξύ ενός δαίμονα και ενός κανονικού προγράμματος υπολογιστή. 

Σε ένα περιβάλλον Unix, η διεργασία γονέα ενός δαίμονα είναι συχνά, αλλά όχι πάντα, η διεργασία έναρξης init. Ένας δαίμων δημιουργείται συνήθως είτε με μια διεργασία που διοχετεύει μια διεργασία παιδιού (child process) και στη συνέχεια κάνει αμέση έξοδο, προκαλώντας έτσι την υιοθέτηση της διεργασίας παιδιού από την init, είτε με την διεργασία init να εκκινεί απευθείας τον δαίμονα.

Τα συστήματα συχνά ξεκινούν δαίμονες κατά την εκκίνηση. Οι δαίμονες αυτοί ανταποκρίνονται σε αιτήματα δικτύου, δραστηριότητα υλικού ή άλλα προγράμματα, εκτελώντας κάποια εργασία.

## Ετυμολογία
Ο όρος *δαίμων* χρησιμοποιήθηκε για πρώτη φορά από την ερευνητική ομάδα του Fernando Corbató και ήταν αναφορά στον Δαίμονα του Μάξγουελ, ένα πείραμα θερμοδυναμικής. Η άποψη που αποδίδει τον όρο αυτό στα αρχικά των λέξεων "Disk And Executive MONitor" δεν επιβεβαιώνεται από τον Corbató.

Συνώνυμοι όροι είναι το service ( στα Microsoft Windows, γενιά Windows NT και μετά, αλλά και αργότερα στα Linux).

## Παραπομπές

Κατηγορία:Πληροφορική
Zitti e buoni

Το "**Zitti e buoni**" (στα Ελληνικά: *Σκάσε και φέρσου καλά*) είναι ένα τραγούδι του Ιταλικού συγκροτήματος Måneskin, κυρίως γνωστό για τη νίκη του στο Μουσικό Φεστιβάλ του Σαν Ρέμο 2021. Επίσης, το τραγούδι έχει εκπροσωπήσει την Ιταλία στο  στο Ρότερνταμ της Ολλανδίας τον οποίο κέρδισε. Επίσης έχει συγκεντρώσει τις περισσότερες προβολές από κάθε άλλο τραγούδι της Eurovision στο Youtube. 

## Διαγωνισμός Τραγουδιού Eurovision

Το τραγούδι έχει εκπροσωπήσει τη  στο , αφού επιλέχθηκε μέσω του *Μουσικού Φεστιβάλ του Σαν Ρέμο 2021*. Καθώς η Ιταλία είναι μέλος των "Μεγάλων Πέντε", το τραγούδι προκρίνεται αυτόματα στον τελικό, που έχει διεξαχθεί στις 22 Μαΐου 2021 στο Rotterdam Ahoy στο Ρότερνταμ της Ολλανδίας. Κέρδισε τον διαγωνισμό με 524 πόντους. 

## Charts

## Ιστορικό κυκλοφορίας

## Παραπομπές

Κατηγορία:Τραγούδια του 2021
Κατηγορία:Singles του 2021
Κατηγορία:Διαγωνισμός Τραγουδιού Eurovision 2021
Κατηγορία:Ιταλικά τραγούδια
Κατηγορία:Τραγούδια στον διαγωνισμό τραγουδιού της Eurovision
Σεισμοί της Αμφίκλειας (2013)

Στις 7 Αυγούστου 2013 σημειώθηκε σεισμός 5,3 Ρίχτερ στην περιοχή της Αμφίκλειας ενώ χαρακτηριστικό ήταν η έντονη μετασεισμική ακολουθία.

## Σεισμοί
 

## Καταστροφές
Ο σεισμός που ήταν επιφανειακός επηρέασε τις περιοχές των Δήμων Αμφίκλειας – Ελάτειας και Μώλου – Αγίου Κωνσταντίνου. Τις μεγαλύτερες ζημιές υπέστησαν τα χωριά Δρυμαία (ένα παλαιό σπίτι και κάποια βοηθητικά κτίρια κατέρρευσαν και ένα υπέστη σοβαρές ζημιές, με αποτέλεσμα να χρειαστεί να απομακρυνθεί η ηλικιωμένη κάτοικός του), ενώ ζημιές αναφέρθηκαν στα χωριά Αμφίκλεια και Ρεγγίνι (στα οποία δεκάδες σπίτια υπέστησαν μικρές ή μεγαλύτερες ρηγματώσεις). Μικρότερες ζημιές αναφέρθηκαν στα χωριά Τιθορέα, Ελάτεια, Μώλος, Μενδενίτσα, Καλλίδρομος, Αγιος Χαράλαμπος και ΚαρυάΜώλου – Αγίου Κωνσταντίνου.

Κόκκινα κρίθηκαν πάνω απο 250 κτίρια στην Φθιώτιδα και περισσότερα από 100 σπίτια υπέστησαν μικρές ή μεγαλύτερες ζημιές από τους σεισμούς στην Αμφίκλεια.

Δύο τραυματίες οικοδόμοι αναφέρθηκαν στην Εύβοια από τον σεισμό όταν έπεσαν από σκαλωσιά

Οι εντάσεις στην πλειόσειστη περιοχή έφτασαν το VII στην κλίμακα Μερκαλι

## Ρήγμα
Οι σεισμοί της Αμφίκλειας που έλαβαν χώρα το καλοκαίρι του 2013 συνδέονται με την ενεργοποίηση του ρήγματος του Καλλίδρομου, πρόκειται για ρήγμα διαφορετικής κατεύθυνσης και θέσης σε σχέση με το ρήγμα της Αταλάντης το οποίο απέχει 30 χιλιόμετρα από το επίκεντρο και είχε ενεργοποιηθεί στις 7 Απριλίου του 1894.

## Παραπομπές


Αμφικλεια
Κατηγορία:Καταστροφές στην Ελλάδα
Κατηγορία:Ιστορία της Φθιώτιδας
Κανάρης (φρεγάτα)

Το **Κανάρης V (Φ/Γ Κανάρης F-464)** είναι φρεγάτα τύπου "S" (Standard / Kortenaer) και ανήκει στη δύναμη του Ελληνικού Πολεμικού Ναυτικού.

## Ιστορία
Το πλοίο ήταν σε υπηρεσία με το Βασιλικό Ναυτικό Ολλανδίας από το 1983 έως το 2001. Ονομάστηκε από τον Jan van Brakel , ολλανδικό ναυτικό διοικητή του 17ου αιώνα.

Κατασκευάστηκε στο KM de Schelde στο Vlissingen. Η τοποθέτηση της καρίνας πραγματοποιήθηκε στις 16 Νοεμβρίου 1979 και η καθέλκυσή της στις 16 Μαΐου 1981. Το πλοίο τέθηκε σε λειτουργία στις 14 Απριλίου 1983.

Το 1988 έκανε ένα ταξίδι στην Άπω Ανατολή και την Αυστραλία για επίδειξη σημαίας και με εκπαίδευτική αποστολή μαζί με τις δύο άλλες φρεγάτες Kortenaer και Witte de With, καθώς και με το Zuiderkruis. 

Εκτέλεσε αποστολές στην Αδριατική Θάλασσα, υποστηρίζοντας τις επιχειρήσεις του ΝΑΤΟ και του ΟΗΕ κατά της Γιουγκοσλαβίας από τον Μάρτιο έως τον Οκτώβριο του 1993.

Παροπλίστηκε τον Οκτώβριο 2001 και πωλήθηκε στο Ελληνικό Ναυτικό.

Το πλοίο κατατάχθηκε στο Ελληνικό Πολεμικό Ναυτικό στις 29 Νοεμβρίου 2002 και μετονομάστηκε σε «Φ / Γ *Κανάρης»*, προς τιμή του Κωνσταντίνου Κανάρη, ήρωα του 21, και αργότερα Πρωθυπουργό της Ελλάδας. Του ανατέθηκε το ραδιοφωνικό σήμα "SZDT". 

## Δείτε επίσης
* Κατάλογος των υφιστάμενων πλοίων του Πολεμικού Ναυτικού
* Κωνσταντίνος Κανάρης
* Ελληνικό Πολεμικό Ναυτικό
* Κανάρης (πολεμικό πλοίο)

## Παραπομπές


## Πηγές
* 
* 
* 
* 
* 
* 

Κατηγορία:Ελληνικές φρεγάτες
Ημιάμεση δημοκρατία

Η **ημιάμεση δημοκρατία** είναι ένας τύπος δημοκρατίας που συνδυάζει τους μηχανισμούς της άμεσης δημοκρατίας και της αντιπροσωπευτικής δημοκρατίας. Στην ημιάμεση δημοκρατία, οι αντιπρόσωποι διαχειρίζονται την καθημερινή διακυβέρνηση, αλλά οι πολίτες διατηρούν την κυριαρχία, έχοντας τη δυνατότητα να ελέγχουν τις κυβερνήσεις και τους νόμους τους μέσω διαφορετικών μορφών λαϊκής δράσης: δημοψηφίσματα, λαϊκές πρωτοβουλίες και δημόσιες διαβουλεύσεις. Οι δύο πρώτες μορφές - δημοψηφίσματα και πρωτοβουλίες - είναι παραδείγματα άμεσης δημοκρατίας.

## Εφαρμογή
Εκλέγεται μια κυβέρνηση, αλλά σε αντίθεση με το αντιπροσωπευτικό σύστημα, υπάρχουν δεσμευτικοί μηχανισμοί ελέγχου, όπου ο λαός παίρνει την εξουσία και μπορεί να ασκήσει βέτο στους νόμους του κοινοβουλίου ή να προτείνει νέους νόμους, οι οποίοι στη συνέχεια θα υπόκεινται σε δεσμευτικό δημοψήφισμα. Αυτοί οι μηχανισμοί είναι το δεσμευτικό δημοψήφισμα και η λαϊκή νομοθετική πρωτοβουλία. Υπάρχουν και άλλοι μηχανισμοί όπως η ανάκληση της εντολής, η επίκληση και το δημοψήφισμα. Οι κύριες χώρες εφαρμογής είναι η Ελβετία και το Λιχτενστάιν.

## Παραπομπές


## Δείτε επίσης
* Δημοκρατία
* Φιλελευθερισμός
* Συμμετοχική δημοκρατία
* Κοινοβουλευτική δημοκρατία
* Σύνταγμα

Κατηγορία:Δημοκρατία
Διαδηλώσεις του 2021 στην Παραγουάη

Οι **διαδηλώσεις του 2021 στην Παραγουάη** είναι ήταν μια σειρά διαδηλώσεων σε εθνικό επίπεδο που πυροδοτήθηκαν μετά την κατάρρευση του δημόσιου συστήματος υγείας λόγω του COVID-19, λόγω έλλειψης επενδύσεων και διαφθοράς. Αυτές οι διαδηλώσεις ξεκίνησαν στις 5 Μαρτίου 2021.

Ως άμεση συνέπεια αυτής της εσωτερικής κρίσης που ονομάζεται #EstoyParaElMarzoParaguay2021 (ισπανικά: #ΕίμαιΥπέρΤουΜαρτίουΠαραγουάη2021), ο Πρόεδρος Mario Abdo Benitez αποφάσισε στις 6 Μαρτίου να απομακρύνει τον Υπουργό Παιδείας, Eduardo Petta, τον Αρχηγό του Υπουργικού Συμβουλίου, Juan Ernesto Villamayor και τον Υπουργό της Γυναίκας, Νίλντα Ρομέρο. Την προηγούμενη ημέρα, 5 Μαρτίου, ο Julio Mazzoleni παραιτήθηκε ως Υπουργός Υγείας.

## Εξέλιξη
Λίγες ημέρες πριν από την 5 Μαρτίου, οι πολίτες συναντήθηκαν μέσω των κοινωνικών δικτύων για να διαδηλώσουν κατά της Κυβέρνησης λόγω της διαφθοράς και της έλλειψης επενδύσεων.

Το πρωί της 5ης Μαρτίου, ο Υπουργός Δημόσιας Υγείας Χούλιο Μασσολένι παραιτήθηκε με τον σκοπό να «τελειώσουν» αυτές οι οργανωμένες διαδηλώσεις.

## Δείτε επίσης

* Παραγουάη

## Παραπομπές

Κατηγορία:Πολιτική της Παραγουάης
Κατηγορία:Διαδηλώσεις και διαμαρτυρίες του 2021
Μαγιαβάτι

Η **Μαγιαβάτι** ( Χίντι :, Māyāvatī ; * 15. Ιανουαρίου 1956 στο Δελχί ) είναι Ινδός πολιτικός του κόμματος Μπατζουτζάν Σάμα (BSP). Κατείχε το αξίωμα της πρωθυπουργού (αρχηγού κυβέρνησης) του Uttar Pradesh, του πολυπληθέστερου κράτους στην Ινδία, το 1995, το 1997, μεταξύ 2002-2003 και μεταξύ 2007-2012 και έκτοτε είναι μέλος της "άνω βουλής" της Ινδίας. Το γεγονός ότι με την ικανότητά της να μαζεύει τις δωρεές αύξησε σημαντικά την περιουσία της ίδιας και του κόμματός της οδήγησε σε έντονες κριτικές για διαφθορά.

## Βιογραφικά στοιχεία
Αν και η οικογένεια της ανήκει στην κάστα των ανέγγιχτων (τη χαμηλότερη κοινωνική κάστα στις Ινδίες), ακολούθησε σπουδές ανώτερης εκπαίδευσης και πήρε πτυχίο νομικής και καθηγήτριας μέσης εκπαίδευσης. Μετά από μια σύντομη καριέρα ως καθηγήτρια μέσης εκπαίδευσης, εκπαιδεύτηκε στη Διοικητική Ακαδημία Bharatiya Prashasanika Seva. Ακολούθως έγινε δεκτή στο κόμμα BSP από τον ιδρυτή του  Kanshi Ram, ο οποίος την όρισε το 2001 διάδοχο του, θέση την οποία ανέλαβε το 2003.

## Πολιτική καριέρα
Στις εκλογές του 2007 κέρδισε την απόλυτη πλειοψηφία στο Ουτάρ Πραντές με το κόμμα BSP και είναι για την ώρα η πρωθυπουργός του κράτους που κατείχε το αξίωμα για το μεγαλύτερο χρονικό διάστημα. Ενώ οι υποστηρικτές της την βλέπουν ως μαχητή ενάντια στη διαφθορά, οι αντίπαλοι την κατηγορούν για διαφθορά. Παρά την εχθρότητα, συμπεριλαμβανομένης της ανέγερσης μνημείων στον Βούδα και στον ιδρυτή του ινδικού νεοβουδισμού Bhimrao Ramji Ambedkar, η Μαγιαβάτι κατάφερε τα τελευταία χρόνια να αυξήσει τη δημοτικότητά της.

Τους μήνες που προηγήθηκαν των κοινοβουλευτικών εκλογών στην Ινδία το 2009, συχνά ανακηρύχθηκε ως η ανερχόμενη ηγετική προσωπικότητα του «τρίτου στρατοπέδου» (μαζί με το Κογκρέσο και το BJP ). Το κόμμα της κέρδισε τις εκλογές ξανά με απόλυτη πλειοψηφία, ωστόσο με ελάχιστη διαφορά δυο εδρών.

Η θητεία της Mayawati ως πρωθυπουργός του κράτους όταν έχασε τις εκλογές τον Μάρτιο του 2012. Στη συνέχεια εκλέχθηκε βουλευτής της άνω βούλης της Ινδίας.

## Παραπομπές


## Εξωτερικοί σύνδεσμοι
* 

Κατηγορία:Γυναίκες πολιτικοί
Ινδές πολιτικοί
Αν Παριγιό

Η **Αν Παριγιό** (γαλλικά: *Anne Parillaud*, γενν. στις 6 Μαΐου 1960) είναι Γαλλίδα ηθοποιός που δραστηριοποιείται στο χώρο του κινηματογράφου από το 1977. Είναι γνωστή διεθνώς για τον ρόλο της στην ταινία του Λυκ Μπεσσόν, *[[Νικίτα (ταινία)|Νικίτα]],* για την οποία κέρδισε το Βραβείο Σεζάρ Α' Γυναικείου Ρόλου.

## Βιογραφία
Η Αν Παριγιό γεννήθηκε στο Παρίσι. Στο σχολείο σπούδασε μπαλέτο και φιλοδοξία της ήταν να γίνει δικηγόρος, αλλά ένας ρόλος κατά τη διάρκεια των καλοκαιρινών διακοπών - όταν ήταν μόλις 16 ετών - στο *L'hôtel de la plage* του Μισέλ Λανγκ (1978) την μύησε στον κόσμο του κινηματογράφου. Είχε τριετή σχέση με τον ηθοποιό Αλαίν Ντελόν και συν-πρωταγωνίστησε μαζί του σε δύο ταινίες που σκηνοθέτησε ο ίδιος, *Για το τομάρι ενός μπάτσου (Pour la peau d'un flic*,1981)  και *O μαχητής* (*Le Battant,*1983).  Στη συνέχεια συνάντησε τον σκηνοθέτη Λυκ Μπεσσόν και τον παντρεύτηκε το 1986, αλλά το ζευγάρι χώρισε λίγο μετά την ταινία ''Νικίτα''.

Μετά τη διεθνή επιτυχία της ''Νικίτα'', η Παριγιό έφυγε από τη Γαλλία και πρωταγωνίστησε σε τρεις ταινίες στο εξωτερικό: *Περιπέτεια στον παγωμένο Βορρά (Map of the Human Heart,* 1992), *Αγνό αίμα (Innocent Blood*, 1992) και (*Frankie Starlight,*1995).

Το 2010 πρωταγωνίστησε στο γαλλικό ψυχολογικό θρίλερ *Dans ton sommeil* σε σκηνοθεσία Καρολίν και Ερίκ ντυ Ποτέ.

### Προσωπική ζωή
Ο πρώτος σύζυγος της Αν Παριγιό ήταν ο σκηνοθέτης Λυκ Μπεσσόν, με τον οποίο έχει μια κόρη, την Ζυλιέτ Μπεσσόν, που γεννήθηκε το 1987 και είναι ηθοποιός. Το 2005 η Παριγιό παντρεύτηκε τον μουσικό Ζαν-Μισέλ Ζαρ. Χώρισαν το 2010. Έχει αποκτήσει ακόμη δύο παιδιά με τον σύντροφό της παραγωγό Μαρκ Αλάν.

## Παραπομπές


Κατηγορία:Γαλλίδες ηθοποιοί κινηματογράφου
Κατηγορία:Βραβευμένες με Σεζάρ Α' Γυναικείου Ρόλου
Ιστορικές Περιοχές της Κωνσταντινούπολης

Οι **ιστορικές περιοχές της Κωνσταντινούπολης** είναι ομάδα περιοχών στην επαρχία Φατίχ της Κωνσταντινούπολης. Αυτές οι περιοχές προστέθηκαν στον κατάλογο των Μνημείων Παγκόσμιας Κληρονομιάς της UNESCO το 1985.

## Κατάλογος μνημείων
Ο εν λόγω κατάλογος περιλαμβάνει κτίρια και κατασκευές όπως η γειτονιά Σαραϊμπουρνού, το παλάτι Τοπ Καπί, η Αγία Σοφία, το Μπλε Τζαμί, η Αγία Ειρήνη, το τέμενος Ζεϊρέκ, το τέμενος Σουλεϊμανιγιέ, η μικρή Αγία Σοφία και τα τείχη της Κωνσταντινούπολης.

Τα Μνημεία Παγκόσμιας Κληρονομιάς κατανέμονται σε τέσσερις ζώνες, εικονογραφώντας τις κυριότερες φάσεις της ιστορίας της χώρας μέσω της χρήσης των διασημότερων μνημείων της:

* το αρχαιολογικό πάρκο, που το 1953 και το 1956 βρισκόταν στα παράλια της χερσονήσου
* η περιοχή του Σουλεϊμάν, που τέθηκε υπό προστασία το 1980 και το 1981
* η περιοχή Ζεϊρέκ, που τέθηκε υπό προστασία το 1979
* την ζώνη με τους προμαχώνες, που τέθηκαν υπό προστασία το 1981.

## Φωτογραφίες

Αρχείο:Topkapı - 01.jpg|Τοπ Καπί
Αρχείο:Topkapı Main Entrance.jpg|Τοπ Καπί
Αρχείο:Favourites courtyard Topkapi March 2008.JPG|Τοπ Καπί
Αρχείο:Istanbul asv2020-02 img45 Hagia Sophia.jpg|Αγία Σοφία
Αρχείο:Hagia Sophia Mars 2013.jpg|Αγία Σοφία
Αρχείο:Fountain Hagia Sophia 2007 002.jpg|Αγία Σοφία
Αρχείο:Istanbul Hagia Irene IMG 8067 1920.jpg|Αγία Ειρήνη
Αρχείο:Exterior of Sultan Ahmed I Mosque in Istanbul, Turkey 002.jpg|Σουλτάναχμετ
Αρχείο:Exterior of Sultan Ahmed I Mosque, (old name P1020390.jpg).jpg|<nowiki/>Σουλτάναχμετ
Αρχείο:Blue Mosque Interior 2 Wikimedia Commons.JPG|<nowiki/>Σουλτάναχμετ
Αρχείο:Blue Mosque 2.jpg|<nowiki/>Σουλτάναχμετ
Αρχείο:Little Hagia Sophia.JPG|Μικρή Αγία Σοφία
Αρχείο:Süleymaniye Mosque exterior view.JPG|Τέμενος Σουλεϊμανιγιέ
Αρχείο:Süleymaniye Mosque interior view.JPG|<nowiki/>Τέμενος Σουλεϊμανιγιέ
Αρχείο:Molla Zeyrek Camii.jpg|Τέμενος Ζεϊρέκ
Αρχείο:Istanbul Molla Zeyrek Mosque june 2019 2767.jpg|<nowiki/>Τέμενος Ζεϊρέκ
Αρχείο:Theodosian Walls of Constantinople, Istanbul (24053561188).jpg|Τείχη της Κωνσταντινούπολης


## Παραπομπές



Κατηγορία:Κωνσταντινούπολη
Κατηγορία:Μνημεία Παγκόσμιας Κληρονομιάς στην Τουρκία
Κατηγορία:Ιστορία της Κωνσταντινούπολης
Εμβόλιο κατά του καρκίνου

Το **εμβόλιο κατά του καρκίνου** ένα ονομάζεται η οποιαδήποτε θεραπευτική αγωγή ή ακόμη και ένα υποθετικό εμβόλιο που είτε θεραπεύει τον υπάρχοντα καρκίνο είτε αποτρέπει την ανάπτυξή του. Τα εμβόλια που θεραπεύουν τον υπάρχοντα καρκίνο είναι γνωστά ως θεραπευτικά εμβόλια κατά του καρκίνου. Μερικά από τα εμβόλια παρασκευάζονται από δείγματα που λαμβάνονται από τον ασθενή και είναι ειδικά για αυτόν τον ασθενή.

Μερικοί ερευνητές ισχυρίζονται ότι τα καρκινικά κύτταρα εμφανίζονται συνήθως και καταστρέφονται από το ανοσοποιητικό σύστημα (ανοσοεπιτήρηση)  και ότι οι όγκοι σχηματίζονται όταν το ανοσοποιητικό σύστημα αποτυγχάνει να τα καταστρέψει.

Η παρασκευή του εμβολίου γίνεται με τον διαχωρισμό των πρωτεϊνών από τα καρκινικά κύτταρα και η ανοσοποίηση των ασθενών έναντι αυτών των πρωτεϊνών ως αντιγόνων, με την ελπίδα να ενισχυθεί το ανοσοποιητικό σύστημα για να σκοτώσει τα καρκινικά κύτταρα. Η έρευνα για τα εμβόλια κατά του καρκίνου βρίσκεται σε εξέλιξη για τη θεραπεία του καρκίνου του μαστού, του πνεύμονα, του παχέος εντέρου, του δέρματος, των νεφρών, του προστάτη και άλλων καρκίνων.

## Παραπομπές


Καρκινος
Κατηγορία:Καρκίνος
Ολοτομογραφία

Η **ολοτομογραφία** (*αγγλ.* **H**olo**t**omography), συντομογραφικά ως **HT**, είναι σύγχρονη **τεχνική λέιζερ** για τη μέτρηση τρισδιάστατης τομογραφίας -βάσει του δείκτη διάθλασης (RI)- σε διάφορα μικροσκοπικά δείγματα, όπως λ.χ. βιολογικά κύτταρα και ιστοί. 

Επειδή ο δείκτης διάθλασης μπορεί να χρησιμεύσει ως εγγενής αντίθεση απεικόνισης για διαφανή αντικείμενα ή φάσεις, οι μετρήσεις αυτού του τύπου τομογραφιών μπορούν να παρέχουν ποσοτική απεικόνιση αντικειμένων μικροσκοπικής φάσης, χωρίς ετικέτα. Προκειμένου να μετρηθεί το τρισδιάστατο τομογράφημα δειγμάτων, ο δείκτης χρησιμοποιεί την αρχή της ολογραφικής απεικόνισης και της αντίστροφης σκέδασης.

Συνήθως, πολλαπλές δισδιάστατες ολογραφικές εικόνες ενός δείγματος μετρώνται σε διάφορες γωνίες φωτισμού, χρησιμοποιώντας την αρχή της ενδομετρικής απεικόνισης. Στη συνέχεια, ένα τρισδιάστατο τομογράφημα του δείγματος (με αυτή τη νέα τεχνική) ανακατασκευάζεται από αυτές τις πολλαπλές δισδιάστατες ολογραφικές εικόνες λύνοντας αντίστροφα τη σκέδαση φωτός στο δείγμα.

Η πρώτη θεωρητική πρόταση για την ολοτομογραφία παρουσιάστηκε από τον δρ. **Emil Wolf** και η πρώτη πειραματική επίδειξη παρουσιάστηκε από τους Fercher et al. Από τη δεκαετία του 2000, οι τεχνικές Ολοτομογραφίας μελετήθηκαν και εφαρμόστηκαν εκτενώς στους τομείς της βιολογίας και της ιατρικής, από διάφορες ερευνητικές ομάδες, συμπεριλαμβανομένου του *Εργαστηρίου Φασματοσκοπίας*, στο Τεχνολογικό Ινστιτούτο Μασαχουσέτης (MIT). Τόσο οι τεχνικές εξελίξεις όσο και οι εφαρμογές του HT έχουν προχωρήσει σημαντικά. Το 2012 ιδρύθηκε η πρώτη εμπορική εταιρεία με την ονομασία *Nanolive* ακολουθούμενη αργότερα από την εταιρεία *Tomocube*, το 2014.

## Παραπομπές


Κατηγορία:Τρισδιάστατες απεικονίσεις
Κέιτ Μπους

Η **Κάθριν Μπους** (γενν. 30 Ιουλίου 1958) είναι Αγγλίδα τραγουδίστρια, στιχουργός, μουσικός και χορεύτρια. Στην ηλικία των 19 το 1978 βρισκόταν στην κορυφή του βρετανικού τσαρτ των σινγκλ με το πρώτο της σινγκλ, "Wuthering Heights", όντας η πρώτη βρετανίδα που έγινε νούμερο ένα στο Ηνωμένο Βασίλειο με ένα τραγούδι που έγραψε μόνη της. Η Μπους έχει κυκλοφορήσει από τότε 25 τραγούδια που κέρδισαν μια θέση στα βρετανικά τσαρτ των δημοφιλέστερων 40 σινγκλ, συμπεριλαμβανομένων των επιτυχιών "The Man with the Child in His Eyes", "Babooshka", "Running Up That Hill", "Don't Give Up" (σε ντουέτο με τον Πίτερ Γκάμπριελ) και "King of the Mountain". Κυκλοφόρησε 10 στούντιο άλμπουμ, εκ των οποίων και τα 10 έφτασαν στις πρώτες 10 θέσεις των τσαρτ. Τα άλμπουμ Never for Ever (1980), Hounds of Love (1985) και The Whole Story (1986) έφτασαν στο νούμερο ένα. Ήταν η πρώτη Βρετανίδα σόλο τραγουδίστρια που έφτασε στην πρώτη θέση των βρετανικών τσαρτ για τα άλμπουμ και η πρώτη τραγουδίστρια που ένα άλμπουμ της ξεκίνησε κατευθείαν στην πρώτη θέση στα τσαρτ.

Η Μπους ξεκίνησε να γράφει τραγούδια στα 11. Υπέγραψε με την EMI Records αφού ο Ντέιβιντ Γκίλμορ των Pink Floyd την βοήθησε να παράξει ένα δοκιμαστικό βίντεο. Το πρώτο της άλμπουμ, The Kick Inside, *κυκλοφόρησε το 1978. Σταδιακά η Μπους απέκτησε καλλιτεχνική ανεξαρτησία στην παραγωγή του άλμπουμ και όλα τα άλμπουμ της από το [[The Dreaming]] (1982) και έπειτα έχουν παραχθεί από την ίδια. Έκανε μια παύση μεταξύ της κυκλοφορίας του έβδομου και όγδοου άλμπουμ της, [[The Red Shoes]] (1993) και [[Aerial]] (2005). Η Μπους έλαβε πάλι δημοσιότητα το 2014 με μια σειρά συναυλιών με τίτλο [[Before the Dawn]]. Το 2014 διεξήγαγε τις πρώτες της παραστάσεις από το 1979, όταν έκανε την περιοδεία της με τίτλο [[The Tour of Life]].*

Το εκλεκτικό και πειραματικό ύφος της, οι μη συμβατικοί στίχοι της και η λογοτεχνική θεματολογία των τραγουδιών της έχουν επηρεάσει πολλούς καλλιτέχνες. Ήταν υποψήφια για 13 βραβεία της Βρετανικής Φωνογραφικής Βιομηχανίας, κερδίζοντας τον τίτλο της Καλύτερης Βρετανίδας Καλλιτέχνιδος το 1987, ενώ έχει προταθεί και για τρία βραβεία Γκράμι. Το 2002, η Μπους τιμήθηκε με βραβείο Άιβορ Νοβέλο για την εξαιρετική συνεισφορά της στην βρετανική μουσική. Το 2013 ονομάστηκε μέλος του Τάγματος της Βρετανικής Αυτοκρατορίας για τις υπηρεσίες της στην μουσική. Ήταν υποψήφια για εισαγωγή στην Λεωφόρο της Δόξας της Ροκ εντ Ρολ το 2018 και το 2021.

## Παραπομπές

## Εξωτερικοί σύνδεσμοι
* 

Κατηγορία:Νικητές Ivor Novello Awards
Κατηγορία:Αγγλίδες υψίφωνοι
Κατηγορία:Άγγλοι ιρλανδικής καταγωγής
Κατηγορία:Αγγλίδες τραγουδίστριες ποπ
Κατηγορία:Βραβευμένοι με Brit
Κατηγορία:Διοικητές του Τάγματος της Βρετανικής Αυτοκρατορίας
Ανάκτορα Καρατζόρτζεβιτς στη Χαν Πιέσακ

Τα **ανάκτορα του Αλεξάνδρου Καραγιόργεβιτς στη Χαν Πιέσακ** και είναι η μοναδική βασιλική κατοικία στη Βοσνία-Ερζεγοβίνη. Χτίστηκαν το 1921, για τις ανάγκες διαμονής του βασιλιά Αλεξάνδρου Καραγιόργεβιτς. Το ανάκτορο καταστράφηκε εν μέρει κατά τον Β΄ Παγκόσμιο Πόλεμο ενώ μετά τον πόλεμο χρησίμευσε ως κατοικία για δημοσίους υπαλλήλους. Κάηκε σε πυρκαγιά το 2005. Βρίσκεται στη λίστα με τα εθνικά μνημεία της Βοσνίας-Ερζεγοβίνης.

## Φωτογραφίες

Хан Пијесак комплекс двора вила слика 2.jpg|Το ανάκτορο το 1928


## Βιβλιογραφία
* 

Κατηγορία:Κτίρια και κατασκευές στη Βοσνία και Ερζεγοβίνη
Έλα Μπατ

Η **Έλα Ραμίς Μπατ** (Αχμενταμπάντ Ινδίας, 7 Σεπτεμβρίου 1933 - 2 Νοεμβρίου 2022) ήταν Ινδή ιδρύτρια της SEWA και βουλευτής. Είναι *ομότιμο* μέλος της ομάδας Global Elders που ιδρύθηκε από τον Νέλσον Μαντέλα. Μεταξύ άλλων έχει τηιηθεί με το Βραβείο Ορθής Διαβίωσης (1984).

## Βιογραφία
Η Έλα Μπατ γεννήθηκε ως η δεύτερη από τις τρεις κόρες σε μια μεσαίου μεγέθους ινδική οικογένεια στο Αχμενταμπάντ . Ο παππούς της, ο οποίος συνελήφθη πολλές φορές, ήταν γιατρός και υποστηρικτής του Μαχάτμα Γκάντι. Η μητέρα της συμμετείχε στο γυναικείο κίνημα, ο πατέρας της είχε μια ευημερούσα δικηγορική εταιρεία. Η Έλα Ραμές πέρασε την παιδική της ηλικία στο Σούρατ. Μετά το γυμνάσιο κοριτσιών Sarwajanik από το 1940 έως το 1948, αποφοίτησε από το Πανεπιστήμιο του Γκουτζαράτ το 1952 με πτυχίο στα αγγλικά. Σπούδασε νομικά και έλαβε το πρώτο βραβείο το 1954 για το έργο της στους ιωδουϊστικούς νόμους. Επειδή δεν ήταν ικανοποιημένη με τη διδασκαλία Αγγλικών στο Γυναικείο Πανεπιστήμιο Shrimati Nathibai Damodardas Thackersey στη Βομβάη, άρχισε να εργαζεται στο νομικό τμήμα της ένωσης εργαζομένων στην κλωστοϋφαντουργία στη γενέτειρά της. Το 1968 ανέλαβε τη διαχείριση του γυναικείου τμήματος. Το 1972 ίδρυσε την Ένωση Αυτοαπασχολούμενων Γυναικών της Ινδίας (SEWA), η οποία σήμερα έχει περισσότερα από ενάμιση εκατομμύριο μέλη και αποτελεί μια από τις μεγαλύτερες αυτόνομες συνδικαλιστικές οργανώσεις στην Ινδία. Οργανώνει αυτοαπασχολούμενες γυναίκες που δεν έχουν κανονικό εισόδημα ή κοινωνικές παροχές στην Ινδία. Ο στόχος είναι να φέρουν τις γυναίκες σε πλήρη εργασία.

Από το 1986 έως το 1989 η Μπατ διορίστηκε από τον Ινδό Πρόεδρο ως μέλος της ανώτερης Βουλής του Ινδικού Κοινοβουλίου, το Ράτζια Σάμπα.

Το 2007 διορίστηκε ιδρυτικό μέλος των Global Elders. Σήμερα είναι *ομότιμο* μέλος της ομάδας.

Η Μπαατ είναι παντρεμένη με τον Ραμές Μπατ από το 1956. Έχουν δύο παιδιά, τον Amimayi (* 1958) και τον Mihir (* 1959).

## Παραπομπές


## Βιβλιογραφία
* 
* 

## Eξωτερικοί σύνδεσμοι
* Αρχική σελίδα SEWA, Αγγλικά

Κατηγορία:Ινδοί ακτιβιστές
Κατηγορία:Ινδοί πολιτικοί
Κατηγορία:Βραβείο Ορθής Διαβίωσης
Κατηγορία:Αξιωματικοί της Λεγεώνας της Τιμής
Γιετνεμπέρς Νιγκουσί

Η **Γιετνεμπέρς Νιγκουσί** (γεν. 24 Ιανουαρίου 1982 στην Αμάρα) είναι Αιθιόπισσα δικηγόρος και ακτιβίστρια για τα ανθρώπινα δικαιώματα. Αγωνίζεται για τα δικαιώματα των ατόμων με αναπηρία και την ένταξή τους στην κοινωνία.

## Βιογραφικά στοιχεία
Ο πατέρας της, Νιγκέμπι, κατάγεται από οικογένεια Ορθόδοξων ιερέων. Είχε επτά αδέλφια. Η Νιγκουσί τυφλώθηκε από μηνιγγίτιδα όταν ήταν πέντε ετών. Σύμφωνα με την ίδια έλαβε θεραπεία σε νοσοκομείο δύο χρόνια αργότερα. Χάρη στο ότι ήταν τυφλή, δεν υποχρεώθηκε σε γάμο ως ανήλικη.

Η Νιγκουσί φοίτησε στο σχολείο για τυφλούς στο Σασεμένε, το οποίο διοικούσαν οι καθολικές μοναχές. Εδώ προωθήθηκαν οι δεξιότητές της. Κατά τη διάρκεια των σπουδών συνειδητοποίησε τον βαθμό της κοινωνικής ανισότητας των γυναικών στη αφρικανική κοινωνία. Στη συνέχεια, η Nigussie επισκέφθηκε τη *δευτεροβάθμιο σχολείο Menelik II* στην πρωτεύουσα της Αιθιοπίας Αντίς Αμπέμπα και σπούδασε επίσης στο τοπικό πανεπιστήμο νομική. Επωφελήθηκε από το γεγονός ότι στη δεκαετία του 1960 και του 1970 οι Αμερικανοί είχαν ιδρύσει μια μεγάλη βιβλιοθήκη με βιβλία σε γραφή Braille στο πανεπιστήμιο τους. Όπως αναφέρει η ίδια σε συνέντευξή της: «Ως εκ τούτου, οι τυφλοί δεν είχαμε κανένα πρόβλημα με τους "παλιούς »νόμους". Το πρόβλημά μας ήταν οι νέοι νόμοι που ήρθαν μετά την αλλαγή κυβέρνησης στη δεκαετία του 1990 [. . . ]. Χρειαζόμασταν άτομα με όραση για να μας διαβάσουν τους νέους νόμους που μεταγράψαμε σε Braille». Εκτός από πτυχίο νομικής και μεταπτυχιακό στην κοινωνική εργασία, αυτή τη στιγμή ολοκληρώνει άλλο μεταπτυχιακό στη διεθνή έρευνα για την ειρήνη και τις συγκρούσεις στο Πανεπιστήμιο της Αντίς Αμπέμπα.

Η Nigussie ασπάστηκε την καθολική θρησκεία, η οποία  στην πατρίδα της αποτελεί μια μειονότητα.

## Έργο
Ως μαθήτρια στο γυμνάσιο της, η Nigussie ήταν πρόεδρος του μαθητικού συμβουλίου. Ως φοιτήτρια στο Πανεπιστήμιο της Αντίς Αμπέμπα, συμμετείχε στην ίδρυση ενός κινήματος κατά του AIDS και ίδρυσε μια φοιτητική οργάνωση γυναικών το 2006, και ανέλαβε την καθοδήγησή της.

Η Nigussie συμμετείχε  ενεργά σε περισσότερους από 20 οργανισμούς της Αιθιοπίας, συμπεριλαμβανομένου του *Εθνικού Δικτύου Δράσης για την Αναπηρία* της Αιθιοπίας (ECDD) που εργάζεται για άτομα με ειδικές ανάγκες και αναπτυξιακά θέματα στη χώρα καταγωγής της. Ήταν εκτελεστική διευθύντρια του ECDD από το 2011 έως το 2015.

Από το 2016 εργάζεται ως υπάλληλος ένταξης για τη μη κυβερνητική οργάνωση Light for the World  με έδρα τη Βιέννη.

## Παραπομπές


Κατηγορία:Αιθίοπες
Κατηγορία:Βραβείο Ορθής Διαβίωσης
Σίμα Σαμάρ

Η **Σίμα Σαμάρ** ( γεν. 3. Φεβρουαρίου 1957 στο Ghazni) είναι Αφγανή ιατρός και πολιτικός.

## Βιογραφικά στοιχεία
Η Σίμα Σαμάρ ανήκει στην τρίτη μεγαλύτερη εθνοτική ομάδα της χώρας, την περσόφωνη, σιιτική Χαζάρα. Σπούδασε Ιατρική στο Πανεπιστήμιο της Καμπούλ (αποφοίτηση 1984). Ο σύζυγός της συνελήφθη κατά τη  διάρκεια της προεδρίας του Nur Muhammad Taraki και είναι έκτοτε αγνοούμενος. Η Σίμα Σαμάρ διέφυγε στο Πακιστάν και εργάστηκε εκεί ως ιατρός σε ένα στρατόπεδο προσφύγων από το Αφγανιστάν. Το 1987 ίδρυσε νοσοκομείο για γυναίκες και παιδιά από το Αφγανιστάν στην παραμεθόρια πόλη του Κουέτα. Το 1989 προσχώρησε στην οργάνωση *Schuhada.* Ακόμη και κατά τη διάρκεια της κυριαρχίας των Ταλιμπάν, συνέχισε να εργάζεται εκεί περιθάλποντας γυναίκες και παιδιά και ιδρύοντας σχολεία στο Πακιστάν και το Αφγανιστάν.

Βάσει της Συμφωνίας του Πέτερσμπεργκ, εξελέγη Υπουργός Γυναικών στην Αφγανική κυβέρνηση το 2001 και διορίστηκε μεταξύ των πέντε εκπροσώπων του Προέδρου Χαμίντ Καρζάι. Κατείχε αυτά τα αξιώματα μέχρι την παραίτησή της το 2002.

Τον Ιούνιο του 2002 ιδρύθηκε η Επιτροπή Ανθρωπίνων Δικαιωμάτων του Αφγανιστάν και η Σίμα Σαμάρ ορίστηκε ως πρόεδρος της.

Η εργασία της έχει αναγνωριστεί με πολυάριθμα βραβεία, μεταξύ άλλων με το εναλλακτικό βραβείο Νόμπελ, ενώ έχει προταθεί πολλές φορές για το βραβείο Νόμπελ Ειρήνης.

## Παραπομπές


## Βιβλιογραφία
* Sven Hansen: „Wir müssen Risiken eingehen“. Zehn Jahre nach Sturz der Taliban. Στο: die tageszeitung. 22. November 2011, Ανακτήθηκε στις 22 Νοεμβρίου του 2011 (Συνέντευξη με την Sima Samar για τον συνεχιζόμενο πόλεμο στο Αφγανιστάν από το 2001). Στα Γερμανικά
* Sima Samar, στο βιογραφικό αρχείο 07/2013 της 12ης Φεβρουαρίου 2013, στο Munzinger-Archiv (Η αρχή του αρχείο έχει ελεύθερη πρόσβαση) Στα Γερμανικά

## Εξωτερικοί σύνδεσμοι

* Nana Brink: Frauenrechte in Afghanistan eingeschränkt. Afghanische Menschenrechtskommission fordert besseren Schutz durch Sicherheitskräfte. (Περιορισμός των δικαιωμάτων των γυναικών στο Αφγανιστάν: Αίτημα για μεγαλύτερη προστασία με τη συνδρομή των κρατικών δυνάμεων ασφάλειας. Στο: Deutschlandradio Kultur. 16. November 2010, Ανακτήθηκε στις 22 Νοεμβρίου του 2011 (Συνέντευξη με την Sima Samar). Στα Γερμανικά

Κατηγορία:Αφγανοί ακτιβιστές
Κατηγορία:Αξιωματικοί του Τάγματος του Καναδά
Κατηγορία:Βραβείο Ορθής Διαβίωσης
Ψυχολογικό τραύμα

**Ψυχολογικό τραύμα** είναι μια βλάβη στον εγκέφαλο του ανθρώπου ως αποτέλεσμα ενός ή περισσότερων ενοχλητικών γεγονότων που προκαλούν υπερβολικό άγχος, το οποίο υπερβαίνει την ικανότητα του ανθρώπου να αντιμετωπίσει τα συναισθήματα που αναγείρονται, καταλήγοντας σε σοβαρές και μακροπρόθεσμες αρνητικές συνέπειες.

## Αντιδράσεις στο τραύμα
Δεδομένου ότι το ψυχολογικό τραύμα διαφέρει μεταξύ των ανθρώπων, ανάλογα με τις υποκειμενικές εμπειρίες τους, οι άνθρωποι αντιδρούν με διαφορετικό τρόπο σε παρόμοια τραυματικά γεγονότα. Με άλλα λόγια, δεν τραυματίζονται ψυχολογικά όλοι οι άνθρωποι που βιώνουν ένα ψυχολογικά τραυματικό συμβάν. Είναι πιθανό όμως ότι ορισμένα άτομα αναπτύσσουν μετατραυματικές διαταραχές στρες μετά την έκθεσή τους σε ένα σημαντικό τραυματικό συμβάν. Αυτή η απόκλιση στο ποσοστό κινδύνου μπορεί να αποδοθεί σε προστατευτικούς παράγοντες που ενδέχεται να έχουν ορισμένα άτομα, τα οποία τους επιτρέπουν να αντιμετωπίζουν το εν λόγω ψυχολογικό τραύμα. Σχετίζονται μεταξύ άλλων με περιβαλλοντικούς και ιδιοσυγκρασίας παράγοντες. Μερικά παραδείγματα είναι χαρακτηριστικά για την ανθεκτικότητα του ατόμου και την ενεργή αναζήτηση βοήθειας.

## Περαιτέρω μελέτη

*
*
*
*
*
*
*
*
*

## Εξωτερικοί σύνδεσμοι
* The International Society for Traumatic Stress Studies (ISTSS) 
* Trauma-Focused Cognitive Behavioral Therapy – Medical University of South Carolina 
* National Child Traumatic Stress Network (NCTSN)
* Trauma Information Pages

Κατηγορία:Ψυχολογία
Κατηγορία:Ψυχιατρική
Κατηγορία:Θυματολογία
Γεώργιος Δρακονιανός

μικρογραφία|Προτομή του Γεωργίου Δρακονιανού στην πλατεία της γενέτειράς του.
Ο **Γεώργιος Δρακονιανός** ήταν οπλαρχηγός και αγωνιστής του 1821 από την Κρήτη. 

Ο Δρακονιανός γεννήθηκε γύρω στο 1770, στη Δρακόνα Κισάμου και το πραγματικό του όνομα λέγεται ότι ήταν *Γιώργης Ελληνάκης*. Ήταν προικισμένος με πολλά χαρίσματα: εξυπνάδα, τόλμη, μεγάλη μυϊκή δύναμη, ταχύτητα , στρατηγική αντίληψη, αποφασιστικότητα και γενναιότητα. Είχε την ικανότητα να εκτιμά γρήγορα την κατάσταση και να παίρνει αμέσως σωστές αποφάσεις.

## Γενικός Αρχηγός Κισάμου Χανίων κατά την επανάσταση
Έχοντας συνεργάτες τους οπλαρχηγούς *Ι. Μαλικούτση, Μαρτιμιανό, Ι. Χούδαλη, Γεωργιλάδες, Δ. Αναστασάκη, Παναγιωτάκη, Δασκαλάκη, Ελ. Πατσιμίδη, Ι. Κανίτσο, Σγουρομάλλη, Λούπη* και την έδρα του στις Καλάθενες Κισάμου και αργότερα στη Γραμβούσα, υπήρξε ο θρυλικός ήρωας της επαρχίας Κισάμου και ένας από τους σπουδαιότερους παράγοντες μαζί με τους Χάληδες, Κουμή και Γερανιώτη, της δράσης των Γραμβουσιανών και των τοπικών επαναστατικών κινημάτων κατά της Τουρκίας.

Το παρακάτω περιστατικό έγινε η αφορμή και η αρχή της πολεμικής του δράσης:

Δύο γενίτσαροι, περνώντας από τη Δρακόνα, μπήκαν στο σπίτι του Δρακονιανού και αφού χτύπησαν τη μητέρα του, φόρτωσαν σε δύο μουλάρια όσο λάδι βρήκαν στο σπίτι. Ο Δρακονιανός, νεότατος τότε, εκείνη την ημέρα όργωνε στη θέση «Τραχάλες». Μόλις έμαθε το περιστατικό, άρπαξε το τουφέκι του και  ύστερα από ένα ασταμάτητο τρέξιμο πρόλαβε τους κλέφτες στη θέση «Σφακόρυακο» κοντά στο Μάλεμε. Τους σκότωσε και τους δυο, πήρε τα μουλάρια με το λάδι και επέστρεψε στο χωριό. Από τότε άρχισε τη δράση, ως αντάρτης, ο καπετάν Γιώργης και πολύ γρήγορα έγινε οπλαρχηγός. Ο Δρακονιανός υπήρξε το φόβητρο των γενίτσαρων, από τους οποίους ξεκαθάρισε όχι μόνο την Κίσαμο αλλά και πολλές περιοχές των γειτονικών επαρχιών.
 
Στη Επανάσταση του 1821 ορίστηκε γενικός αρχηγός Κισάμου και πήρε μέρος σε πολλές μάχες χωρίς ποτέ να ηττηθεί. Αργότερα, όταν οι μεγάλες δυνάμεις αποφάσισαν να μείνει η Κρήτη κάτω από τον τουρκικό ζυγό, ο Δρακονιανός, μαζί με άλλους επαναστάτες, κατέφυγε στην ηπειρωτική Ελλάδα. Εκεί, εντάχθηκε στο στράτευμα του Καραϊσκάκη και πήρε μέρος σε πολλές μάχες, μεταξύ των οποίων και στη Μάχη του Αναλάτου. Συμμετείχε το 1850 στο Κρητικό συμβούλιο σαν πληρεξούσιος Κισσάμου.

Μετά την ίδρυση του ελληνικού κράτους, ο Δρακονιανός , *απόστρατος χιλίαρχος* πια, εγκαταστάθηκε στους Μολάους της Λακωνίας, όπου πέθανε και ετάφη.

## Παραπομπές


## Πηγές
* Μιχαήλ Αναστασάκης, Ιστορία της Κισάμου επί Τουρκοκρατίας, Σύλλογος Κισαμιτών Αττικής «Η Κίσαμος», Αθήνα 1984, σελ. 50
* Εγκυκλοπαίδεια Πάπυρος Larousse Britannica, Εκδοτικός Οργανισμός Πάπυρος, Αθήνα 2007, Τόμος 18, σελ. 102

Κατηγορία:Αγωνιστές του 1821
Άσα Χάτσι Ελμί

Η **Asha Haji Elmi Amin** (1962 στο Galguduud της Σομαλίας ) είναι ακτιβίστρια για την ειρήνη και για τα δικαιώματα των γυναικών.

## Βιογραφικά στοιχεία
Η Asha Haji Elmi γεννήθηκε σε μια οικογένεια ανώτερης μεσαίας τάξης και ως εκ τούτου είχε περισσότερες ευκαιρίες από πολλές άλλες γυναίκες της Σομαλίας. Έτσι σπούδασε οικονομικά και διοίκηση και οργάνωση επιχειρήσεων στο Εθνικό Πανεπιστήμιο του Μογκαντίσου καθώς και στο Ναϊρόμπι της Κένυας. Για μικρό χρονικό διάστημα εργάστηκε στο Υπουργείο Οικονομικών και στη συνέχεια δραστηριοποιήθηκε στην κοινωνία των πολιτών. Είναι παντρεμένη με τον πρώην πρωθυπουργό της Σομαλίας Abdi Farah Shirdon Saaid.

Μετά το ξέσπασμα του εμφύλιου πολέμου στη Σομαλία, η Asha Haji Elmi ίδρυσε την οργάνωση *Save the Somali Women and Children* (SSWC) το 1992.

Με την έναρξη των ειρηνευτικών διαπραγματεύσεων στη Σομαλία στην Άρτα (Τζιμπουτί) το 2000, στην οποία συμμετείχαν σχεδόν αποκλειστικά οι πέντε μεγάλες φυλές της Σομαλίας, η Asha Haji Elmi ίδρυσε το δικτυο γυναικών *<nowiki/>'η έκτη φυλή',* προκειμένου να τονίσει τη σημασία των γυναικών στην ειρηνευτική διαδικασία. Αυτή ήταν η πρώτη φορά που γυναίκες εκπροσωπήθηκαν στις ειρηνευτικές συνομιλίες, και μάλιστα ως ξεχωριστή ομάδα. Δεν είχαν συμμετάσχει στο παρελθόν, καθώς παραδοσιακά δεν παίζουν πολιτικό ρόλο στις φυλές. Η Asha Haji Elmi είναι παντρεμένη με έναν άντρα από μια αντίπαλη φυλή, κάτι που αντιμετωπίστηκε και από τις δυο φυλές με καχυποψία. Η *έκτη φυλή* πέτυχε, μεταξύ άλλων, τουλάχιστον 12% των θέσεων στο ομοσπονδιακό μεταβατικό κοινοβούλιο της Σομαλίας να προορίζεται για γυναίκες.

Η Asha Haji Elmi αγωνζεται επίσης κατά του εκτεταμένου ακρωτηριασμού γεννητικών οργάνων σε κορίτσια της Σομαλίας. Από τον Αύγουστο του 2004 έως το 2009 ήταν μέλος του μεταβατικού κοινοβουλίου. Ήταν μεταξύ των υποψηφίων για το 1000 Women Project για το βραβείο Νόμπελ Ειρήνης του 2005.

Το 2008 η Έλμι έλαβε το εναλλακτικό βραβείο Νομπελ.

Από το 2012 είναι μέλος της σομαλικής βουλής.

## Παραπομπές


## Εξωτερικοί σύνδεσμοι
* 
*  
* Συνέντευξη στο BBC με την Asha Haji Elmi, 2007 

Κατηγορία:Σομαλοί
Κατηγορία:Βραβείο Ορθής Διαβίωσης
Ζαν-Πιέρ Ζενέ

Ο **Ζαν-Πιέρ Ζενέ** (Γαλλικά:Jean-Pierre Jeunet, γεννήθηκε στις 3 Σεπτεμβρίου 1953) είναι Γάλλος σκηνοθέτης, παραγωγός και σεναριογράφος. Οι ταινίες του συνδυάζουν στοιχεία φαντασίας, ρεαλισμού και επιστημονικής φαντασίας και χαρακτηρίζονται από περίεργο χιούμορ, παράλληλα με σουρεαλιστικά γραφικά.

## Εργοβιογραφία
Ο Ζαν-Πιέρ Ζενέ γεννήθηκε στη Ροάν της Γαλλίας. Αγόρασε την πρώτη του κάμερα σε ηλικία 17 ετών και έκανε ταινίες μικρού μήκους ενώ σπούδαζε animation στα Cinémation Studios. Τη δεκαετία του 1970, στο φεστιβάλ κινούμενων σχεδίων στο Ανσί, συνάντησε τον Μαρκ Καρό,  σχεδιαστή και καλλιτέχνη κόμικς που έγινε ο μακροχρόνιος συνεργάτης και συν-σκηνοθέτης του.  

Άρχισε την καριέρα του ως σκηνοθέτης με τη μαύρη κωμωδία επιστημονικής φαντασίας του 1991 *[[Ντελικατέσεν (ταινία)|Ντελικατέσεν]]* που σκηνοθέτησε σε συνεργασία με τον Μαρκ Καρό, με τον οποίο συνεργάστηκε πάλι στην ταινία *Η* *Πόλη των Χαμένων Παιδιών (La Cité des enfants perdus,* 1995*)*. Η επιτυχία του στις ταινίες επιστημονικής φαντασίας και τρόμου τον οδήγησε στη σκηνοθεσία της τέταρτης συνέχειας στη σειρά ταινιών *Άλιεν* με την *[[Άλιεν, η αναγέννηση]]* (1997), αγγλόφωνη ταινία, η πρώτη εμπειρία του στον αμερικανικό κινηματογράφο. Το 2001, πέτυχε τη μεγαλύτερη επιτυχία του με την κυκλοφορία της *[[Αμελί]]*, με πρωταγωνιστές την Οντρέ Τοτού και τον Ματιέ Κασσοβίτς, κερδίζοντας διεθνή αναγνώριση και μια θέση στις «100 μεγαλύτερες ταινίες του 21ου αιώνα» σε αξιολόγηση του BBC. 

Το 2004 συνεργάστηκε πάλι με την Οντρέ Τοτού στην πολεμική, δραματική ταινία *[[Οι ατελείωτοι αρραβώνες|Ατέλειωτοι Αρραβώνες]].*

Το 2013 σκηνοθέτησε την τρισδιάστατη περιπέτεια *Ο απρόβλεπτος κος Σπίβετ (L'Extravagant Voyage du jeune et prodigieux T. S. Spivet),* η δεύτερη αγγλόφωνη ταινία του.

Έχει σκηνοθετήσει επίσης πολλές διαφημίσεις και μουσικά βίντεο.

Ο Ζαν-Πιέρ Ζενέ είναι ένας από τους πιο σημαντικούς και αναγνωρισμένους σκηνοθέτες του σύγχρονου γαλλικού κινηματογράφου. Με την κριτική και εμπορική επιτυχία των ταινιών του, αποκόμισε επανειλημμένα βραβεία και δύο υποψηφιότητες για Όσκαρ.

## Ταινίες

## Παραπομπές


## Εξωτερικοί σύνδεσμοι
* 

Κατηγορία:Γάλλοι κινηματογραφιστές
Κατηγορία:Γάλλοι σκηνοθέτες κινηματογράφου
Κατηγορία:Γάλλοι σεναριογράφοι
Ραφαέλ Τρουχίγιο

Ο **Ραφαέλ Λεωνίδας Τρουχίγιο Μολίνα** (; 24 Οκτωβρίου 1891 – 30 Μαίου 1961), ήταν δικτάτορας της Δομινικανής Δημοκρατίας από τον Φεβρουάριο του 1930 μέχρι την δολοφονία του τον Μάιο του 1961.
  
Έκανε την θητεία του ως πρόεδρος από το 1930 μέχρι το 1938 και ξανά από το 1942 μέχρι το 1952 . Συνέχισε να κυβερνά ως μη εκλεγμένος στρατιωτικός ηγέτης κάτω από μερικούς φαινομενικούς προέδρους, μέχρι τη δολοφονία του στις 31 Μαΐου 1961. 

Τα 31 χρόνια που ήταν στην εξουσία έμειναν στην ιστορία ως μία από τις πιο αιματηρές δικτατορίες της Νοτίου Αμερικής. Το καθεστώς του Τρουχίγιο σκότωσε πλήθος ανθρώπων, συμπεριλαμβανομένων 5.000 με 67.000 Αϊτιανών στη σφαγή του μαϊντανού.

Η περιουσία του Τρουχίγιο άγγιζε τα 800 εκ. δολάρια Αμερικής (5.3 δισ. σε σημερινή αξία). Κατά τη διάρκεια της μακρόχρονης δικτατορίας του, η κρατική τρομοκρατία ξέφευγε εκτός των Δομινικανών συνόρων. Παραδείγματα είναι η απόπειρα δολοφονίας του τότε προέδρου της Βενεζουέλας Ρόμουλο Μπεντακούρ (1960), η απαγωγή και εξαφάνιση στη Νέα Υόρκη του Ισπανού  Χεσούς Γκαλίντεθ (1956), η δολοφονία του επίσης Ισπανού συγγραφέα Χοσέ Αλμοίνα στο Μεξικό και εγκλήματα κατά Κουβανών, Κοσταρικανών, Νικαραγουανών και Αμερικανών.

Στις 30 Μαΐου 1961 ο Τρουχίγιο δολοφονήθηκε από συνωμότες, υποστηριζόμενους από την CIA. Λίγο αργότερα, ο γιος του δικτάτορα Ραμφίς πήρε την εξουσία της χώρας για λίγο καιρό και ήθελε να σκοτώσει όλους όσους έλαβαν μέρος στη δολοφονία του πατέρα του. Στις 19 Νοεμβρίου 1961, συγγενείς και συνεργάτες του Τρουχίγιο που είχαν φύγει στη Νέα Υόρκη αναγκάστηκαν να φύγουν, αλλά όχι πριν σκοτώσουν τους επιβιώσαντες δολοφόνους.

## Παραπομπές


Κατηγορία:Πολιτικοί της Δομινικανής Δημοκρατίας
Κατηγορία:Δικτάτορες
Επαρχιακό Πάρκο Δεινοσαύρων

Το **Περιφερειακό Πάρκο Δεινοσαύρων** είναι ένα Μνημείο Παγκόσμιας Κληρονομιάς της UNESCO που βρίσκεται δυο ώρες με το αυτοκίνητο ανατολικά του Κάλγκαρι στον Καναδά ; ή 48 χλμ (30 μίλια), περίπου μισή ώρα με το αυτοκίνητο βορειοανατολικά του Μπρουκς.

Το πάρκο βρίσκεται στην κοιλάδα του ποταμού Κόκκινα Ελάφια, που φημίζεται για την εντυπωσιακή τοπογραφία των εκβολών και την αφθονία των απολιθωμάτων δεινοσαύρων. Το πάρκο είναι γνωστό ως μια από τις πλουσιότερες ορυκτές περιοχές δεινοσαύρων στον κόσμο. Πενήντα οκτώ είδη δεινοσαύρων έχουν ανακαλυφθεί στο πάρκο και περισσότερα από 500 δείγματα έχουν αφαιρεθεί και εκτίθενται σε μουσεία σε όλο τον κόσμο. Η διάσημη συλλογή απολιθωμάτων από περίπου 500 είδη ζωής, από μικροσκοπικά σπόρια φτέρης μέχρι μεγάλους σαρκοφάγους δεινοσαύρους, δικαιολογεί την εισαγωγή του στην λίστα με τα Μνημεία Παγκόσμιας Κληρονομιάς της UNESCO το 1979.

## Κέντρο Επισκεπτών
Το κέντρο επισκεπτών του Περιφερειακού Πάρκου Δεινοσαύρων παρουσιάζει εκθέματα δεινοσαύρων και απολιθώματα αλλά και πληροφορίες για την γεωλογία και την φυσική ιστορία του πάρκου. Υπάρχει ένα θέατρο για προβολή βίντεο, ένα εργαστήριο μελέτης των απολιθωμάτων και ένα κατάστημα δώρων. Τα προγράμματα για το κοινό προσφέρονται το καλοκαίρι.

Το John Ware's Cabin είναι μια αναπαλαιωμένη καμπίνα του 20ου αιώνα που χρησιμοποιήθηκε από τον John Ware, έναν αφροαμερικανό καουμπόι και σημαντική προσωπικότητα στην ιστορία της εκτροφής ζώων στην Αλμπέρτα. Η καμπίνα είναι τοποθετημένη κοντά στο κέντρο επισκεπτών και είναι ανοιχτή σε επιλεγμένες ημέρες και ώρες το καλοκαίρι.

## Φωτογραφίες

Dinosaur Provincial Park 001.jpg|Dinosaur Provincial Park
Dinosaur Provincial Park 02.jpg|Dinosaur Provincial Park
Dinosaur Provincial Park 03.jpg|Dinosaur Provincial Park
Dinosaur Provincial Park 04.jpg|Dinosaur Provincial Park
Dinosaur Provincial Park 05.jpg|Dinosaur Provincial Park
Dinosaur Provincial Park 06.jpg|Dinosaur Provincial Park
Dinosaur Provincial Park 07.jpg|Dinosaur Provincial Park
Dinosaur Provincial Park 08.jpg|Dinosaur Provincial Park
Dinosaur Provincial Park 09.jpg|Dinosaur Provincial Park
Dinosaur Provincial Park 10.jpg|Dinosaur Provincial Park
Dinosaur Provincial Park 11.jpg|Dinosaur Provincial Park
Dinosaur Provincial Park 12.jpg|Dinosaur Provincial Park
Dinosaur Provincial Park 13.jpg|Dinosaur Provincial Park
Dinosaur Provincial Park 14.jpg|Dinosaur Provincial Park
Dinosaur Provincial Park 15.jpg|Dinosaur Provincial Park
Dinosaur Provincial Park 16.jpg|Dinosaur Provincial Park
Dinosaur Provincial Park 17.jpg|Dinosaur Provincial Park
Dinosaur Provincial Park 18.jpg|Dinosaur Provincial Park
Dinosaur Provincial Park 19.jpg|Dinosaur Provincial Park
Dinosaur Provincial Park 20.jpg|Dinosaur Provincial Park
Dinosaur Provincial Park 21.jpg|Dinosaur Provincial Park
Dinosaur Provincial Park 22.jpg|Dinosaur Provincial Park
Dinosaur Provincial Park 23.jpg|Dinosaur Provincial Park


## Εξωτερικοί σύνδεσμοι

*UNESCO World Heritage

Κατηγορία:Μνημεία Παγκόσμιας Κληρονομιάς στον Καναδά
Κατηγορία:Εθνικά πάρκα
Μέρικ Γκάρλαντ

Ο **Μέρικ Μπράιαν Γκάρλαντ** (αγγλ. *Merrick Brian Garland*, 13 Νοεμβρίου 1952), είναι Αμερικανός νομικός, δικηγόρος και πρώην δικαστικός, που υπηρέτησε ως 86ος Γενικός Εισαγγελέας των Ηνωμένων Πολιτειών στην κυβέρνηση του Τζο Μπάιντεν από το 2021 έως το 2025. 

Υπηρέτησε ως Ομοσπονδιακός Δικαστής του Εφετείου των Ηνωμένων Πολιτειών για την Περιφέρεια της Κολούμπια από το 1997 έως το 2021. Επίσης, διατέλεσε και Επικεφαλής Δικαστής του Εφετείου των Ηνωμένων Πολιτειών για την Περιφέρεια της Κολούμπια (2013-2020). 

Επίσης, ήταν υποψήφιος Δικαστής του Ανώτατου Δικαστηρίου των Ηνωμένων Πολιτειών από τον Μπαράκ Ομπάμα το 2016, όμως η τότε Ρεπουμπλικανική πλειοψηφία στη Γερουσία, δεν πραγματοποιήσε ακρόαση και ψηφοφορία για τον διορισμό του στο Ανώτατο Δικαστήριο, και έτσι η υποψηφιότητά του αποσύρθηκε.

## Παραπομπές


## Εξωτερικοί σύνδεσμοι
* 

Κατηγορία:Γενικοί Εισαγγελείς των Ηνωμένων Πολιτειών
Κατηγορία:Υπουργοί των ΗΠΑ
Κατηγορία:Δικαστικοί
Κατηγορία:Αμερικανοί δικαστές
Κατηγορία:Αμερικανοί νομικοί
Κατηγορία:Αμερικανοί δικηγόροι
Κατηγορία:Εβραίοι
__ΕΥΡΕΤΗΡΙΟ__
Βασίλισσα Όλγα

Με την ονομασία **βασίλισσα Όλγα** μπορεί να αναφερόμαστε σε:

* Βασίλισσα Όλγα της Ελλάδας
* Αντιτορπιλικό Βασίλισσα Όλγα (D-15) 
* Βασίλισσα Όλγα (θωρακοδρόμων)
* Βασίλισσα Όλγα (γλυπτό του 1884)
Αρδεία Ροδόπης

Η **Αρδεία** είναι μικρό ημιορεινό χωριό της Θράκης στην Περιφερειακή Ενότητα Ροδόπης.

## Γεωγραφία
Η Αρδεία βρίσκεται προς τα σύνορα της Ελλάδας με τη Βουλγαρία, στις νότιες πλαγιές της οροσειράς της Ανατολικής Ροδόπης σε υψόμετρο 400 μέτρα. Απέχει 23 χλμ. ΒΑ. από την Κομοτηνή και 22 χλμ. ΒΔ. από τη Φιλλύρα (έδρα του δήμου). Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 7,183 χμ² (2011).

Το χωριό είναι από αυτά που παρουσιάζουν μεγάλη αστυφιλία μεταξύ των μουσουλμάνων κατοίκων του. Το τζαμί του έχει ιδιαίτερη αρχιτεκτονική ενώ πολλά πέτρινα κτίρια του είναι σχεδόν κατεστραμμένα.

## Ιστορία
Η παλιά ονομασία του χωριού, την περίοδο της Τουρκοκρατίας, είναι *Καϊράκ* (ή *Μπαϊράκ*). Μετά τη Μικρασιατική Καταστροφή και την ανταλλαγή πληθυσμών της συνθήκης της Λωζάνης εγκαταστάθηκαν στην περιοχή πολλοί Έλληνες πρόσφυγες. Λίγο πριν υπογραφεί η συνθήκη της Λωζάνης και ενὠ είχαν ήδη ξεκινήσει οι ανταλλαγές πληθυσμών που προέβλεπε, έγινε επίσημη ελληνική στατιστική στις 7 Ιουνίου 1923, οπότε καταγράφηκαν 226 κάτοικοι (εκ των οποίων οι 102 ήταν παλαιοί κάτοικοι, όλοι μουσουλμάνοι, και οι 124 ήταν πρόσφυγες). 

## Πληθυσμός
Μετά την απελευθέρωση της Θράκης το χωριό αναφέρεται επίσημα ως Αδρεία το 1924 στο ΦΕΚ 194Α - 14/08/1924 να προσαρτάται στην τότε κοινότητα Γρατινής. Σύμφωνα με το Πρόγραμμα «Καλλικράτης» αποτελεί την τοπική κοινότητα Αρδείας που υπάγεται στη δημοτική κοινότητα Φιλλύρας του Δήμου Αρριανών και σύμφωνα με την |απογραφή του 2021 έχει πληθυσμό 25 κατοίκους. 

## Παραπομπές


Κατηγορία:Χωριά της περιφερειακής ενότητας Ροδόπης
Αρδεία
Κατηγορία:Δήμος Αρριανών
Galasy ZMesta (μπάντα)

Οι **Galasy ZMesta** (στα Ελληνικά: *Οι φωνές της πόλης*) είναι ένα Λευκορωσικό συγκρότημα, το οποίο είχε προγραμματιστεί να εκπροσωπήσει τη Λευκορωσία στο Διαγωνισμό Τραγουδιού της Eurovision 2021 στο Ρότερνταμ της Ολλανδίας, προτού το τραγούδι αποκλειστεί από την EBU λόγω παραβίασης των κανόνων του διαγωνισμού. 

## Ιστορικό
Το συγκρότημα δημιουργήθηκε στην πόλη Μπαρανοβίτσι, μια πόλη στα δυτικά της Λευκορωσίας. Από εκεί, ξεκίνησαν να δουλεύουν μαζί, όταν οι μισοί του συγκροτήματος δουλεύαν ήδη ως μουσικοί και οι άλλοι μισοί δουλεύαν με το τοπικό κλαμπ κωμικών, το KVN.

Κατά τη διάρκεια των Λευκορωσικών διαδηλώσεων του 2020 με 2021, το συγκρότημα κατέκρινε τους διαδηλωτές και έδειξαν την υποστήριξή τους για τον Αλεξάντερ Λουκασένκο, Πρόεδρος της Λευκορωσίας από το 1994. Το συγκρότημα κατακρίθηκε, επίσης, για τρανσφοβικούς και ομοφοβικούς στίχους σε κάποια από τα προηγούμενα τραγούδια του. Το "Ya nauchu tebya" κατακρίθηκε για τους στίχους που κορόιδευαν το Λευκορωσικό προ δημοκρατικό κίνημα.

## Ya nauchu tebya (I'll Teach You)

Το **"Ya nauchu tebya (I'll Teach You)"** είναι ένα τραγούδι του Λευκορωσικού συγκροτήματος Galasy ZMesta. Το τραγούδι είχε σχεδιαστεί να εκπροσωπήσει τη Λευκορωσία στο  στο Ρότερνταμ της Ολλανδίας, αφού επιλέχθηκε εσωτερικά από την Εθνική Δημόσια Ραδιοτηλεόραση της Λευκορωσίας (BTRC).

### Εσωτερική επιλογή
Στις 9 Μαρτίου 2021, το BTRC επιβεβαίωσε ότι οι Galasy ZMesta θα εκπροσωπήσουν τη Λευκορωσία στο Διαγωνισμό Τραγουδιού της Eurovision 2021 με το τραγούδι "Ya Nauchu Tebya (I'll Teach You)". Οι Galasy ZMesta επιλέχθηκαν ανάμεσα σε διάσημους Λευκορώσους καλλιτέχνες, όπως η ZENA και οι CHAKRAS.

Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Λευκορωσία τοποθετήθηκε στον πρώτο ημιτελικό, που θα διεξαχθεί στις 18 Μαΐου 2021, και είχε προγραμματιστεί να εμφανιστεί στο πρώτο μισό του σόου.

## Παραπομπές

Κατηγορία:Διαγωνισμός Τραγουδιού Eurovision 2021
Κατηγορία:Συμμετέχοντες στη Eurovision
Κατηγορία:Μουσική στη Λευκορωσία
Κατηγορία:Λευκορωσικά μουσικά συγκροτήματα
Κατηγορία:Μουσικά συγκροτήματα
Σφέλα

Η **σφέλα** είναι ημίσκληρο λευκό τυρί άλμης, χωρίς επιδερμίδα, με πολλές μικρές τρύπες στη μάζα του. Είναι ένα πικάντικο, αλμυρό  τυρί με πλούσια υπόξινη γεύση. Η παραγωγή της επιτρέπεται μόνο στην νότια Πελοπόννησο, δηλαδή στους νομούς Μεσσηνίας και Λακωνίας. Έχει ενταχθεί στο μητρώο προϊόντων ΠΟΠ της Ε.Ε. από το 1996.
## Παραγωγή
Η παρασκευή της είναι πολύ παλαιά και ακολουθεί μια βαθύτατη παράδοση. Παρασκευάζεται από φρέσκο, πλήρες, παστεριωμένο (απαστερίωτο, αν είναι γάλα ημέρας) αιγοπρόβιο γάλα υψηλής οξύτητας. Σπανίως χρησιμοποιείται σκέτο κατσικίσιο γάλα. Έχει μέγιστη υγρασία 45% κατά βάρος, ελάχιστη λιποπεριεκτικότητα επί ξηρού 40%, πρωτεΐνες 21-22% και αλάτι 4,7%. Η πήξη γίνεται στους 30-32°C  με τη βοήθεια παραδοσιακής πυτιάς. Η μάζα χωρίζεται με ειδικό εργαλείο σε μικρά κομματάκια μεγέθους φακής και μετά αναθερμαίνεται στους 38-40°C με συνεχή ανάδευση. Όταν κατακάτσει στον πάτο του καζανιού τοποθετείται σε τυρόπανα προς στράγγιση, πιέζεται μέχρι να γίνει μια ομοιογενής μάζα. Στη συνέχεια κόβεται σε κομμάτια 4-5 κιλών, τα οποία αφήνονται να στεγνώσουν σε ειδικό τραπέζι. Μετά ακολουθεί επιφανειακό ξηρό αλάτισμα  και τοποθετείται σε μεταλλικά δοχεία ή βαρέλια με άλμη 20 Be. Παραμένει για έναν περίπου μήνα σε θερμοκρασία περιβάλλοντος και στη συνέχεια μεταφέρεται σε χώρους με θερμοκρασία 4-6°C, μέχρι να συμπληρώσει το τυρί ηλικία 3 μηνών τουλάχιστον.
## Περιοχές παραγωγής
Το γάλα προέρχεται από ζώα που εκτρέφονται αποκλειστικά στους νομούς Μεσσηνίας και Λακωνίας, όπου πρέπει να βρίσκονται και οι εγκαταστάσεις παραγωγής και ωρίμανσης.
## Ετυμολογία
Η λέξη σφέλα προέρχεται από τη σφελίδα, που σημαίνει στενή λωρίδα, φέτα, και υποδηλώνει τον τρόπο της κοπής της. Λόγω του τρόπου παραγωγής της με αναθέρμανση λέγεται και φέτα της φωτιάς.

## Χρήσεις
Η σφέλα τρώγεται με ψωμί ή με μανιάτικα λαλάγγια, συνοδεύει το φαγητό αντί για φέτα ή συμπληρώνει τη γέμιση σε διάφορες πίτες.

## Παραπομπές


## Εξωτερικοί σύνδεσμοι
* 

Κατηγορία:Ελληνικά τυριά
Κατηγορία:Προϊόντα προστατευόμενης ονομασίας προέλευσης
Κατηγορία:Ελληνικά Προϊόντα προστατευόμενης ονομασίας προέλευσης